Nuut van Lux Verbi.BM
Vir bestellings van enige van hierdie boeke skakel 0860 231 231
deur Hendrick Bergh
Redakteur: Annake M�ller
'n Roman in uitstekende tienertaal wat die leef- en denkwêreld van die hedendaagse tiener uiters getrou weergee en die baie relevante onderwerp van dwelms en die dwelmgebruiker hanteer. Dit kyk indringend na die hedendaagse funksionering van die familiestruktuur.
Dwelms is 'n gegewe en die misbruik daarvan neem daagliks toe onder tieners en jong volwassenes. Belangrike inligting soos die eerste waarskuwingstekens, optredes en rehabilitasie word in 'n bylaag deur 'n kundige bespreek. Die roman is lekkerleesstof, die spanningslyn is goed en die taalgebruik uitstekend. Die outeur het eerstehandse kennis van dwelmgebruikers en hul leefwêreld. Wie nie die boek koop nie, gaan uitmis op baanbrekerswerk.
Die teikenmark is hoofsaaklik tieners (10-18). Ouers � en enige volwassene - kan ook baie baat daarby vind.
Besoek Lux Verbi.BM se webtuiste vir meer.
Gebedjies voor slapenstyd
Formaat: Hardeband (pof-omslag)
ISBN: 0 7963 0385 1
Nina Smit se kenmerkende lewendige styl en pretensielose aanslag werk besonder goed in hierdie versameling waaruit kleintjies kan leer om self met God te gesels. Met helder, eietydse illustrasies.
Nina Smit is 'n ouma … en geniet dit terdeë! Uit hierdie versameling kan kinders self met God leer praat oor die lief én die leed in hulle wêreld.
Alledaagse onderwerpe wat op kinders se leefwêreld betrekking het, word aangebied: Here, ek weet; Here, baie dankie; Here, dis lekker; Here help my asseblief; Here, ek is jammer; Here, ek is hartseer; Here, ek bid vir ...
Gebedjies voor slapenstyd is 'n nuttige en leersame boek vir kinders van 3 tot 7.
God se prenteboek: Oor Jesus se gelykenisse
deur Helmut Thielicke
ISBN: 0 7963 0428 9
Jesus het gelykenisse gebruik om die geheime van sy koninkryk oor te dra. Die gelykenisse wat Hy vertel het, was soos 'n prenteboek om die nuwe lewe wat Hy bring, aan mense te verduidelik.
In hierdie boek word Jesus se gelykenisse 'n kinderbybel vir grootmense, 'n video met karakters waarin lesers hulle diepste swakhede sal herken, maar ook die beste nuus sal hoor.
God se prenteboek is geskryf deur die bekende Duitse teoloog Helmut Thielicke. Tydens die Tweede W�reldoorlog het duisende mense na Thielicke gaan luister. In daardie spanningsvolle tyd het Thielicke aan die verslae en ontnugterde mense van Europa hoop gegee terwyl die bomme hulle stede verwoes het. Sy boeke is in talle tale vertaal en het die eerste keer in 1980 in Afrikaans verskyn.
God se prenteboek l� Jesus se gelykenisse op so 'n manier uit dat die leser dit altyd sal onthou. Thielicke het die vermo� om diep Bybelse waarhede op 'n eenvoudige manier te verduidelik. In hierdie boek kry die leser die geleentheid om na die "prente" te kyk wat Jesus geskets het van hoe mense se lewens ten diepste lyk, en van die aanvaardende liefde en nuwe lewe wat Hy aanbied.
deur Louise Gibson
Helena belowe haar broer, generaal Gaius Maximus, om Solon na hom toe te bring voor hy sterf. Die generaal wil Solon om vergifnis vra vir die uitwissing van sy familie jare terug. Maar gaan Solon dit regkry om hierdie gruweldaad te vergewe?
In hierdie boek sal jy meegevoer word na die Romeinse Ryk terwyl jy in die proses gaan leer wat ware vergifnis behels.